Ilmateenistuse andmetel tuleb pühapäev kõrgrõhkkonna mõjuväljas enamasti sajuta, õhutemperatuur ulatub 25 soojakraadini.
Päeval jõuab Taani kohale madalrõhuala, selle lohk liigub õhtuks üle Läänemere ning Saaremaale, Hiiumaale ja Liivi lahele võivad vihmapilved jõuda. Puhub mõõdukas lõunakaare tuul.
Õhutemperatuur on öösel 9-10 kraadist sisemaal 16 kraadini rannikul
Päeval tuleb õhusooja 22-25 kraadi, vaid rannikul jääb õhutemperatuur 20 kraadi ümbrusse.